ગોલ્ડન કલરમાં મોર્ડન વેઅર
- ટી-શર્ટથી માંડી કૂર્તા, સ્કર્ટથી લઇને સાડીમાં ગોલ્ડન કલરનો ક્રેઝ જોવા મળે છે.લગ્ન હોય કે પાર્ટીવેરમાં ગોલ્ડન, ડાયમંડ અને સિલ્વર ક્લોથ હંમેશા ડિમાન્ડમાં રહે છે. પરંતુ પેટર્ન્ટ બદલાતી રહે છે.
વરસાદ ભલે સંતાકુકડી રમી રહ્યો હોય પરંતુ શહેરી લોકો રેઇનપાર્ટી કરવાના મૂડમાં છે. વરસાદમાં ભીંજાવું કોને ન ગમે... ઓગસ્ટ મહિનો શરુ થતાંની સાથે શનિ-રવિ અને તહેવારનો એવો તો સમન્વય થયો છે કે લોકોને જાણે મીની વેકેશન મળી ગયું હોય.. કોલેજમાં પણ સ્ટુડન્ટસ મિત્રો સાથે બહાર ફરવાનું અને લેટનાઇટ પાર્ટીઓ એરેન્જ કરી રહ્યાં છે. યંગસ્ટર્સમાં ગોલ્ડન ફેશન ઇન-ડિમાન્ડમાં છે. ટી-શર્ટથી માંડી કૂર્તા, સ્કર્ટથી લઇને સાડીમાં ગોલ્ડન કલરનો ક્રેઝ જોવા મળે છે.
આ ગોલ્ડન ફેશન બોલિવૂડમાંથી આવી છે. વિમેનમાં ગોલ્ડન સાડી અને રેડ બ્લાઉઝની ફેશન ડિમાન્ડ છે. ઉપરાંત નેટ, શિફરોનના ફેબ્રિકના ગાઉન ડિમાન્ડમાં છે. આ અંગે કપડાંના વેપારી અશ્વિન પટેલ કહે છે કે 'આજે દેખા દેખીનો જમાનો છે. હાલ પાર્ટીમાં જે ગોલ્ડન ફેશન ડિમાન્ડમાં છે તેનું કારણ ફિલ્મી હસ્તીઓ છે. થોડા સમય પહેલાં આઇફા એવોડ પુરો થયો તે સમયે ગોલ્ડન અને ચમકતાં કપડાં ફિલ્મી કલાકારોએ પહેર્યા હતાં. આ ફેશન ધીરે ધીરે મુંબઇથી અમદાવાદમાં આવી, એટલે હાલ અમદાવાદી યંગસ્ટર્સ પાર્ટીવેર માટે ગોલ્ડન કપડાં સિલેક્ટ કરી રહ્યાં છે.
જો કે ગોલ્ડન કલર એવરગ્રીન છે. લગ્ન હોય કે પાર્ટીવેરમાં ગોલ્ડન, ડાયમંડ અને સિલ્વર ક્લોથ હંમેશા ડિમાન્ડમાં રહે છે. પરંતુ પેટર્ન્ટ બદલાતી રહે છે.' ખાસ કરીને ગોલ્ડન કલર્સ પાર્ટી વેઅરમાં વઘારે ઉપયોગ કરવામાં આવે છે જેમાં મોર્ડન વેઅરમાં જેવા કે શોટ્‌સ કે પછી જીન્સ ટી શર્ટમાં પણ આ કલર વઘારે ઉપયોગ કરવામાં આવે છે ખાસ કરીને રાત્રિના સમયે આ પ્રકારના વેઅર વઘારે આકર્ષક લાગે છે.
આ ઉપરાંત મહિલાઓ પોતાની સાડીની ખરીદીમાં ગોલ્ડન કે સિલ્વર કલરનો વઘુ પ્રમાણમાં ઉપયોગ કરે છે. આમ પણ ફેશનની દુનિયામાં અવનવા બદલાવો થતા જાય છે ત્યારે હવે ઓલ્ડ ફેશનને નવા રૂપમાં ઢાળીને એક નવી ફેશન લોકો સામે મુકવામાં આવે છે.